Accidentările care au forțat-o să abandoneze miercuri, în primul tur al turneului WTA 125 de la Paris, nu sunt singura problemă cu care se confruntă Simona Halep după revenirea în circuit în urma scandalului de dopaj care i-a atras o suspendare de 4 ani, redusă de TAS la 9 luni.
Potrivit informațiilor Gsp.ro, ruptura dintre cei doi ar fi intervenit încă din luna aprilie, când Simona Halep a fost forțată să renunțe la două turnee, la Oeiras (Portugalia) și Madrid (Spania), cei doi neînțelegându-se în legătură cu programul și ritmul de antrenamente.
După meciul pierdut cu Paula Badosa la Miami, în martie, Simona Halep a anunțat că și-a ales un nou antrenor, pe spaniolul Carlos Martinez (49 de ani).
"Am vorbit cu Carlos Martinez, o să am o perioadă de pregătire, de cunoaștere, să spun așa, după Miami, când mă voi întoarce în Europa. Sper să meargă bine, eu îl apreciez foarte mult, a lucrat cu jucătoare care mie mi-au plăcut foarte mult, cum a fost Svetlana Kuznețova și îi admir munca foarte mult”, a declarat Halep la vremea respectivă, după numirea lui Martinez.